sasicodes/solvari-1 huggingface dataset:
அப்புறமாய்.. எதிரியின் யுத்த நோக்குகளையும் உபாயங்களையும் முன்கூட்டியே தீர்க்கதரிசனமாக அனுமானித்தறிந்தே எதமது போர்த்திட்டங்களை வகுக்கும் இந்த தீர்க்கதரிசி கடந்த வருட உரையில் தொடர்கிறார்.
கிழக்கிலும் தற்காப்புத் தாக்குதல்களை நடத்தியவாறு தந்திரோபாயமாகப் பின்வாங்கினோம் சிங்கள இராணுவம் நாம் விரித்த வலைக்குள் வகையாக விழுந்து பெரும் தொகையில் படையினரை முடக்கி ஆளில்லாப் பிரதேசங்களை ஆட்சி புரிகிறது.
புலிகள் விரித்த வலைக்குள் மாட்டிக் கொண்ட சிங்கள அரசு கிழக்கில் தேர்தலை நடத்திய பின்னால் ஆங்காங்கே அம்பாறையில் நடக்கும் தாக்குதல்கள் தவிர இன்று வரைக்கும் புலிகள் இந்த அகலக் கால் நீட்டலுக்கு எதுவுமே செய்யவில்லை.
இப்படியாக படைப்பலங்களோடு வளர்ந்து நின்று மண்டையடி அடித்த பின்னால் தான் பேரதிர்விலிருந்து மீண்டெழுந்து வந்து மன்னாரில் தொடங்கி கிளிநொச்சி வரைக்கும் இராணுவம் வந்து நிற்கிறது.
மாவீரர் தினத்திற்கு இராணுவம் கிளிநொச்சியில் கொடியேற்றுமா என்ற பயம் புலி ஆதரவாளர்களின் வயிற்றில் கலக்கத்தை ஏற்படுத்தும் நிலை இருந்தது என்பதே உண்மை.
இப்படியாக சென்ற வருடம்.. உலகம் முழுவதும் வாழ்கின்ற தமிழ் மக்கள் அனைவரையும் தமிழீழ விடுதலைக்காக உணர்வெழுச்சியுடன் கிளர்ந்தெழுமாறு வேண்டிக் கொண்டு.. அந்த மாவீரரின் இறுதி இலட்சியம் நிறைவு பெறும் வரை தொடர்ந்து போராடுவோம் என்று முடிந்த சென்ற வருட பேருரையைப் பற்றி கியூறியஸ் எழுதிய போது மேலோங்கி யாழ்ப்பாணத்தின் மேலங்கி களையப்பட்டு கிழக்குக் கரை வேட்டியும் உரியப்பட்டு வன்னிக் கோவணம் எப்போதும் உருவப்படலாம் என்ற நிலையில் தமிழீழம் என்ற பட்டுத் துகில் வியாபாரத்திற்கு தலைவர் புலம் பெயர்ந்தவர்களை அழைத்திருக்கிறார்.
தன்னுடைய பிள்ளைகளை வெளிநாட்டில் படிப்பித்துக் கொண்டே பாடசாலைகள் மற்றும் அனாதை இல்லங்களில் உள்ள சிறார்களைக் கடத்திப் பிள்ளை பிடித்து தமிழ் மக்களின் விடுதலை என்பதை விட தான் வாழ்நாள் பூராவும் தலைவனாக இருக்க வேண்டும் என்ற ஒரே நோக்கத்திற்காக பலி கொடுக்கும் உண்மையை பகிரங்கமாகச் சொல்லவா முடியும்?
தமிழ் மக்களுக்கு கிடைத்த சமாதானத்திற்கும் தீர்வுக்குமான சந்தர்ப்பங்கள் எல்லாவற்றையும் வேண்டுமென்றே கெடுத்து தன்னுடைய தலைமைப் பதவிக்கு பங்கம் வரக் கூடாது என்பதற்காக தமிழ் மக்களின் எதிர்காலத்திற்கான பாதிப்புகள் பற்றிய கவலை இன்றி எந்தக் கொலையையும் செய்யத் தயங்காத தலைவர் இதுவரை கொடுத்த இருபத்தையாயிரம் பலி கொடுப்புகளையும் பல்லாயிரக்கணக்கான பலி எடுப்புகளையும் இத்தோடு நிறுத்திக் கொள்ளப் போவதில்லை.
இதுவரை காலமும் தமிழ் மக்களுக்கான விடுதலைக்கான போராட்டத்திற்காக தாங்களாகவே விரும்பி இணைந்து கொண்ட பல்லாயிரக்கணக்கானோரைக் கொன்றும் நாட்டை விட்டோட்டியதுமான பெருமை தலைவரையே சாரும்.
மிச்சமாய் யுத்த முனைக் களத்தில் இன்று போராடும் சகலரும் புலிகளால் பலவந்தமாய் பிடிக்கப்பட்டுப் பயிற்சி கொடுக்கப்பட்டோரும் புலிகளால் வலிந்து திணிக்கப்பட்ட யுத்தத்தால் ஏற்பட்ட பொருளாதார அன்றாட வாழ்க்கை நலிவினால் தவிர்க்க முடியாமல் சேர்ந்து கொண்டவர்கள் மட்டுமே.
இன்று போரிடுபவர்கள் தாங்களாகவே விரும்பி புலிகளுடன் சேர்ந்து கொண்டார்கள் என்று பீற்றிக் கொள்பவர்கள் வெளிநாட்டில் உள்ளவர்கள் மட்டுமே.
சமீபத்தில் கியூறியஸைச் சந்தித்த ஈழத்திலிருந்து வந்த வணக்கத்துக்குரியவர் மனம் வெந்து சொன்னார் கனடாவில் உள்ளவர் ஒருவர் சொன்னாராம் பின்ன என்ன?
இப்படியாகப் பலவந்தமாகக் கடத்தப்பட்டு பலி கொடுக்கப்படுபவர்களை மாவீரர்கள் என்று அழைத்து தாயக விடுதலைக்காக தமது கண்களைத் திறந்த கணம் முதல் நிரந்தரமாக மூடிய கணம் வரை அவர்கள் புரிந்த தியாகங்கள் உலக வரலாற்றில் ஒப்பற்றவை.
எந்த ஒரு தேசத்திலும் எந்த ஒரு காலத்திலும் நிகழாத அற்புதமான அர்ப்பணிப்புகளை எமது மண்ணிலே எமது மண்ணுக்காக எமது மாவீரர்கள் புரிந்திருக்கிறார்கள் என்று புலுடா விட்டுப் பேய்க்காட்டத் தானே வேண்டும்.
தான் உயிரோடு இருக்கும்வரைக்கும் இப்படித்தான் இந்த புலன் பெயர்ந்த கூட்டத்தைப் பேய்க்காட்ட முடியும் என்ற உண்மை தலைவருக்கு நன்றாகவே தெரிந்ததால் ஈகைக்சுடர் மெளன அஞ்சலி என்றெல்லாம் அதை வருடாந்த சம்பிரதாயமாகவே ஆக்கி விட்டிருக்கிறார்.
வழமை போல தன் தவறுகளுக்கான பழியை தன்னைத் தவிர உலகத்தில் உள்ள சகலத்தின் மீதும் போடும் பாரம்பரியத்தை வழமை போல தொடரும் தலைவர் யுத்தத்திற்கான காரணம் தன்னுடைய மாவிலாறு நீர் தடுப்பு இராணுவத் தளபதி மீதான தாக்குதல்கள் போன்ற சேஷ்டைகள் என்பதை மறைத்து தமிழரின் தேசிய வாழ்வையும் வளத்தையும் அழித்து தமிழர் தேசத்தையே சிங்கள இராணுவ இறையாட்சியின் கீழ் அடிமைப்படுத்துவது தான் சிங்கள அடிப்படையான நோக்கம் என்று சிங்கள அரசு காரண காரியமில்லாமல் யுத்தத்தை ஆரம்பித்தது என்று பழியைப் போடுகிறார்.
உலகின் பல்வேறு நாடுகளும் தமிழ் இன அழிப்புப் போருக்கு முண்டு கொடுத்து நிற்க தனித்து நின்று எமது மக்களின் தார்மீகப் பலத்தில் நின்று எமது மக்களின் விடிவுக்காக போராடி வருகிறோம் என்று முழு உலகத்திலும் பிழை சுமத்தும் இவர் சிங்கள அரசின் எதிர்ப்பையும் மீறி ஆதரவு நல்கிய நோர்வே முதலான நாடுகள் கூட வெறுப்படைவதற்கு காரணமான தனது திருக்கூத்துக்களை வசதியாக மறந்து விடுகிறார்.
ஆரம்பத்தில் அமைதியாக மென்முறை வடிவில் ஜனநாயக வழியில் அமைதிவழிப் போராட்டங்கள் வாயிலாக எமது மக்கள் நீதி கேட்டுப் போராடினார்கள்.
அரசியல் உரிமை கோரி தமிழ் மக்கள் தொடுத்த சாத்வீகப் போராட்டங்களை சிங்கள இனவாத அரசு ஆயுத வன்முறை வாயிலாக மிருகத் தனமாக ஒடுக்க முனைந்ததால் தான் தன்னுடைய விடுதலை இயக்கம் பிறப்பெடுத்தது என்று சொல்லும் தலைவர் அவ்வாறு அமைதி கேட்டுப் போராடிய தலைவர்களை ஆயுத வன்முறை வாயிலாக மிருகத்தனமாகக் கொன்றதும் தமிழ் மக்களை ஒடுக்கியதும் தன் தலைமையிலான இயக்கம் தான் என்ற உண்மையையும் சொல்லியிருந்தால் அவரது நேர்மையை நாங்கள் பாராட்டியிருக்க முடியும்.
தவிர்க்க முடியாத தேவையின் நிர்ப்பந்தமாக ஆயுதப் போராட்டத்தை வரித்துக் கொண்ட போதும் நாம் எமது மக்களின் தேசியப் பிரச்சனைக்கு போரை நிறுத்தி அமைதி வழியில் தீர்வு காணவே விரும்புகிறோம்.. சிங்கள அரசுகளின் விட்டுக் கொடுக்காத கடும் போக்கும் நாணயமற்ற அரசியல் அணுகுமுறைகளும் இராணுவ வழித் தீர்விலான நம்பிக்கைகளுமே இந்த தோல்விகளுக்குக் காரணம் என்று தான் முழுமனதுடனும் நேர்மையுடனும் செயற்பட்டதாக என முழுப்பூசணிக்காயை சோற்றுக்குள் மறைத்து கயிறு திரிப்பதற்கு பேச்சுவார்த்தை என்ற பெயரில் ஆயுதம் இறக்கியதும் பேச்சுவார்த்தையை இழுத்தடித்ததும் பற்றி எல்லோருமே மறந்திருப்பார்கள் என்ற எண்ணம் தானே காரணம்.
சமாதான ஒப்பந்தத்தை அதிகளவில் மீறியது புலிகளே என்று கண்காணிப்பாளர்கள் சொல்லியதை மறந்து ஆறு ஆண்டுகளாக தொடர்ந்த பேச்சுக்களில் நேர்மையுடனும் பற்றுறுதியுடனும் பங்கு கொண்டோம்.
ஆயுதப்படைகளின் அத்துமீறிய செயல்களையும் ஆத்திரமூட்டும் சம்பவங்களையும் பொறுத்துக் கொண்டு அமைதி பேணினோம் என்று ஒண்ணும் தெரியாத பாப்பாவாகிறார்.
பேச்சுவார்த்தை நடக்கும் போதே தான் கப்பல் கப்பலாக ஆயுதம் இறக்கியதையும் விமான ஓடுபாதை அமைத்ததையும் மக்கள் படை என்ற பெயரில் பொதுமக்களுக்குப் பயிற்சி கொடுத்தும் சிறுவர்களைக் கடத்திப் படையில் சேர்த்ததை மறைத்து பேச்சு என்ற போர்வையில் சிங்கள அரசு தமிழர் தேசம் மீது ஒரு பெரும் படையெடுப்பிற்கான ஆயத்தங்களைச் செய்தது.. பெருந்தொகையில் ஆட்சேர்ப்பு நிகழ்த்தி ஆயுதங்களைத் தருவித்து படையணிகளைப் பலப்படுத்தி தமிழர் தேசம் சமாதான முயற்சியில் ஈடுபட்டிருக்க சிங்கள தேசம் போர்த் தயாரிப்பு வேலைகளிலேயே தன்னை முழுமையாக அர்ப்பணித்தது என்று நன்றாகத் தான் சுத்துகிறார்.
கதிர்காமர் கொலை உட்பட யுத்த நிறுத்தத்தை பல தடவைகள் மீறியது முதல் புலன் பெயர்ந்த கட்டாக்காலிக் குண்டர் கூட்டம் மூலம் மக்களை மிரட்டி கடத்தி பணம் பறித்தது வரையிலான சேஷ்டைகளைப் பொறுக்க முடியாமல் சர்வதேச சமூகம் புலிகளைத் தடை செய்ததை தாம் வாழும் நாடுகளின் அரசியல் சட்ட விதிகளுக்கு அமைவாக நீதி நெறி வழுவாது எம்மக்கள் மேற்கொண்ட மனிதாபிமானப் பணிகளைக் கொச்சைப்படுத்தி தமது தாயக உறவுகளைக் காக்க எமது மக்கள் முன்னெடுத்த மனித நேய உதவிப் பணிகளைப் பெரும் குற்றவியற் செயல்களாக அடையாளப்படுத்தி தமிழ் மக்களின் பிரதிநிதிகளையும் தமிழின உணர்வாளர்களையும் கைது செய்து சிறைகளில் அடைத்து அவமதித்தன என்று குமுறுகிறார்.
மரண தண்டனை என்பது மனித நேயத்திற்கு விரோதமானது என்று தடை செய்துள்ள இந்த நாடுகளில் சட்டத்தை மீறியதற்காக வெறும் சிறையில் அடைத்ததற்கு இந்தக் குமுறல் குமுறும் இவர் துரோகிகள் என்றெல்லாம் சொல்லி நினைத்த மாதிரிப் போட்டுத் தள்ளும் போது மட்டும் என்ன நினைப்போடு இருக்கிறாராம்?
ஜனநாயக ரீதியில் மாற்றுக்கருத்துக்களைக் கொண்டிருந்தவர்களை சிறையில் வைத்து சித்திரவதை செய்தும் காட்டுக்குள் வைத்து சுட்டெரித்தும் விட்டு இந்த தமிழின உணர்வாளர்கள் புலன் பெயர்ந்த மண்ணிலும் கடத்தி சித்திரவதை செய்து கப்பம் வாங்கியதை மறைத்து இன்று சட்டத்தரணிகளும் நீதிமன்றங்களும் உண்ணாவிரதத்திற்கான உரிமையும் என சகல உரிமைகளுடனும் சிறை சென்ற செம்மல்களுக்காய் வக்காலத்து வாங்குகிறார்.
முஸ்லிம்களை உடுத்த உடையோடு விரட்டி இனச்சுத்திகரிப்புச் செய்தவர் இன்று இன அழிப்புப் போர் நடக்கிறது என்று கூக்குரலிட்டவுடன் சர்வதேசம் ஒப்புக்குத் தானும் இதனைக் கண்டிக்கவில்லை கவலை கூடத் தெரிவிக்கவில்லை என்று மனம் நொந்து கொள்கிறார்.
ஆகா கேட்கக் கேட்க காது இனிக்கிறது சென்ற வருட உரையில் அன்று இந்தியா தனது தெற்கு நோக்கிய வல்லாதிக்க விரிவாக்கமாக தேசியப் பிரச்சனையில் தலையீடு செய்தது.
ஒரு லட்சம் இராணுவத்தினரின் பக்க பலத்தோடும் எட்டப்பர் குழுக்களின் ஒத்துழைப்போடும் அந்த ஒப்பந்தத்தை செயற்படுத்தி விட இந்தியா தீவிரமாக முயற்சி செய்தது.. அன்று இந்தியா இழைத்த தவறை இன்று சர்வதேசமும் இழைத்து நிற்கிறது என்று கூறியவர் இன்று எமது போராட்டம் எந்தவொரு நாட்டினதும் தேசிய நலன்களுக்கோ அவற்றின் புவிசார் நலன்களுக்கோ பொருளாதார நலன்களுக்கோ குறுக்காக நிற்கவில்லை பங்கமாக அமையவில்லை நாம் திட்டமிட்டு எந்தவொரு தேசத்திற்கு எதிராகவும் நடந்து கொண்டதுமில்லை எமது அண்டை நாடான இந்தியாவுடனும் நட்புறவை வளர்த்துச் செயற்படவே விரும்புகிறோம் நட்புறவுப் பாலத்தை வளர்த்து விடவே சித்தமாக இருக்கிறோம்.
இந்தியப் பேரரசுடனான அறுந்து போன எமது உறுவுகளை நாம் மீளவும் புதுப்பித்துக் கொள்ள விரும்புகிறோம் இந்தியாவை நாம் ஒரு போதும் பகைச் ச் சக்தியாகக் கருதியதில்லை இந்தியாவிற்கும் எமது இயக்கத்திற்கும் இடையிலான நல்லுறவிற்கு பெரும் இடைஞ்சலாக எழுந்து நிற்கும் எம்மீதான தடையை நீக்குவதற்கும் ஆக்கபூர்வமான நடவடிக்கைகளை எடுக்குமாறு அன்போடு வேண்டிக் கொள்ளுகிறார்.
இதெல்லாம் ராஜீவ் கொலை துன்பியல் சம்பவத்தை நடத்திய போதும் நான்காவது இராணுவத்தை விரட்டியதாக பீற்றிக் கொண்ட போதும் தெரிந்திருக்க வேண்டிய விடயங்கள்.
சென்ற மாவீரர் தின உரை பற்றி தாயகத்தில் கியூறியஸ் எழுதிய போது.. மூர்க்கனும் முதலையும் கொண்டது விடா என்பது போல தலைவர் ஈழம் தான் முடிவு என்று கட்டிப் பிடித்துக் கொண்டிருப்பதை புலிகளும் அவர்களின் ஊடகங்களும் வேண்டுமானால் அசைக்க முடியாத கொள்கைப் பிடிப்பு என்று பெருமிதப்படலாம்.
இலங்கை இனப்பிரச்சனையில் இந்தியாவின் அனுசரணையும் ஆசீர்வாதமும் இல்லாமல் தமிழ் மக்கள் தங்களுக்கு சாதகமான தீர்வு ஒன்றைப் பெற முடியாது என்பது சிந்திக்கத் தெரிந்த எல்லாருக்குமே தெரியும்.
அந்தப் பிதற்றலின் போதும் புலிகளை நோகாமல் புலிகளை இந்தியா அங்கீகரிக்க வேண்டும் என்று கூறி வன்னி யாத்திரையில் வாங்கிக் கட்டிக் கொள்ளாமல் இருப்பதை உறுதி செய்து கொள்வதுண்டு.
இறைவா என்னால் முடிந்தவற்றைச் சாதிக்கக் கூடிய துணிச்சலையும் என்னால் முடியாதவற்றை அறிந்து கொள்வதற்கான ஞானத்தையும் எனக்குத் தா என்பது தான் அந்த இறை வேண்டுதல்.
தன்னால் முடிந்தது முடியாதது இந்த உலகில் தான் படைக்கப்பட்டதன் நோக்கம் என்ன என்று பல்வேறு தளங்களில் மனிதன் சிந்தித்து ஆன்ம விடுதலை பெறுவதற்கான கேள்வி தான் நான் யார்?
இந்த சோக்கிரட்டிஸ் பற்றி தேசியத் தலைவரும் மற்றும் படிக்காத பாமரர்களும் அறிந்திருக்க மாட்டார்கள் என்பதால் தான் புரட்சித் தலைவர் உன்னை அறிந்தால் நீ உன்னை அறிந்தால் உலகத்தில் போராடலாம் உயர்ந்தாலும் தாழ்ந்தாலும் தலை வணங்காமல் நீ வாழலாம் என்று பாடிச் சென்றிருக்கிறார்.
தன்னுடைய பலம் தன்னுடைய பெயர் என்பதை வைத்துக் கொண்டு மக்கள் பலத்தை திரட்டிக் கொண்டது மட்டுமல்லாமல் தன்னுடைய பலவீனம் அறிவு என்பதை சரியாகப் புரிந்து கொண்டு சரியான அறிவாளிகளையும் நிர்வாகிகளையும் கைக்குள் வைத்துக் கொண்டதால் மூன்றாம் வகுப்புப் படிப்புடன் மட்டுமே ஒரு மாநிலத்தை ஆள முடிந்தது.
எங்கே மோத வேண்டும் எப்போது சமரசம் செய்ய வேண்டும் என்பதை நன்றாக அறிந்து கொண்டதால் தன்னுடைய அரசியல் எதிரிகளை ஓரம் கட்டியது மட்டுமல்லாமல் இந்திரா ஆட்சியில் சமரசங்களுடன் காலத்தை ஓட்ட முடிந்தது.
இதனால் தான் அரசியலிலும் சினிமாவிலும் தன் எதிரியாக இருந்த சிவாஜியுடன் ஒரே அரசியல் மேடையில் சிவாஜி இந்திரா காங்கிரஸில் இருந்த போது நாங்கள் ஒரே இலையில் சாப்பிட்டவர்கள் என்று வரலாற்றின் ஏட்டைப் புரட்ட முடிந்தது.
அவருக்கு தன்னுடைய பலத்தையோ பலவீனத்தையோ புரிந்து கொள்ள முடியாதபடிக்கு இந்த புலன் பெயர்ந்த கூட்டம் அவரைப் பப்பா மரத்தில் ஏற்றி விட்டிருக்கிறது.
இந்த ஹீரோக்கள் என்பவர்கள் எல்லாம் மற்றவர்களால் ஒரு வகையில் தள்ளப்பட்டு திரும்பி வந்தால் கௌரவக் குறைச்சல் என்று முடியாமல் முன்னே சென்றவர்கள் தான்.
வைரவருக்கு நாய் வாய்ச்ச மாதிரி உங்களுக்கு நான் எனக்கு நீங்கள் என்று தேசியத் தலைவருக்கு புலன் பெயர்ந்த கூட்டம் பு.பெ.கூட்டத்திற்கு தே.தலைவர் என்று வாய்ச்சிருக்கிறார்கள்.
இந்த விசிலடிச்சான் கூட்டம் வாத்யார் முதலில் தோன்றும் போது திரைக்கு சில்லறை எறியும் அடி வாங்கும் போது இந்தா அடிக்கப் போறார் என்று காத்திருந்து இரத்தத்தை துடைத்த பின்னால் திருப்பி அடிக்கும் போது விசிலடிக்கும்.
இந்தப் புலன் பெயர்ந்த கூட்டமும் இவ்வாறே இதுவரை காலமும் திரைக்கு சில்லறை எறிந்து இப்போது அடி வாங்கும் போது இந்தா உள்ளுக்கை வரவிட்டு அடிக்கப் போறாங்கள் என்று காத்திருக்கிறதே தவிர ஒரு போதும் பாய்ந்து வந்து தலைவரை மகிந்தவிடம் இருந்து காப்பாற்றப் போவதில்லை.
இந்தக் கூட்டத்தை நம்பித் தான் தலைவர் தங்களது தாராள உதவிகளை வழங்கித் தொடர்ந்தும் பங்களிக்குமாறும் உரிமையோடு கேட்டுக் கொள்கிறார்.
தான் கவிதை எழுதும் போதெல்லாம் தலைவரிடம் காட்டி பாராட்டுப் பெறுவது தான் தன் பிறவிப் பயன் என்று புதுவையார் சொன்னால் அதற்காக தலைவர் தன்னை ஒரு இலக்கியவாதி என்றோ கவிப் பேரரசு என்றோ நினைத்துக் கொள்ள முடியுமா?
எம்.ஜி.ஆருக்கு பாமரர்கள் ரசிகர்கள் இரத்தம் விற்றுப் படம் பார்க்கிறார்கள் என்றால் அது எம்.ஜி.ஆரின் திறமை அல்ல பாமரர்களின் முட்டாள்தனம் அதைப் புரிந்து கொண்டதால் வாத்யார் தனக்குச் சாதகமாய் பயன்படுத்திக் கொண்டார்.
தலைவருக்கு ஒரு இனத்தை வழிநடத்தக் கூடிய அளவுக்கு கல்வியறிவு இருப்பதாக இந்த புலன் பெயர்ந்த கூட்டத்தைத் தவிர வேறு யாரும் நம்பவில்லை.
சட்டி இருந்தால் தானே அகப்பையில் வரும் தலைவர் என்ன வைச்சுக் கொண்டா வஞ்சகம் பண்ணுகிறார் என்று தான் விசயம் தெரிந்தவர்கள் நினைத்துக் கொண்டார்கள்.
கல்வி தான் எங்கள் சொத்து என்று பீற்றிக் கொண்ட படித்த யாழ்ப்பாணத்திற்கு இந்தக் கல்வியறிவோடு ஒருவர் தேசியத் தலைவர் ஆக முடிந்தது என்றால் அதற்கு இந்தக் கூட்டத்தின் பாமரத்தனம் தானே காரணம்.
எட்டாம் வகுப்பு மட்டுமே படித்த தலைவர் ஈழப் போராட்டத்திற்கான காரணம் தரப்படுத்தல் என்று வர்ணித்த போது பெருமை கொண்ட படித்த யாழ்ப்பாணம் அல்லவா சர்வதேச ஊடகங்கள் பயங்கரவாதி என்று தலைவரை வர்ணிக்க புலி ஊடகங்கள் தான் தலைவரின் இராணுவ நுட்பத்தை சர்வதேசம் போற்றுகிறது என்றும் தலைவரின் அரசியல் நகர்வுகளுக்கு முகம் கொடுக்க முடியாமல் சர்வதேசம் திணறுகிறது என்றும் கதை அளந்து கொண்டிருந்தன.
தன்னுடைய கள்ளக்கடத்தல் பாரம்பரியத்தில் சட்டவிரோதமான செயற்பாடுகளும் துரோகத்திற்கு பரிசான கொலைகளும் தான் தன் அரசியல் என்று நம்பிக் கொண்டிருந்த தலைவருக்கு சர்வதேசத்தால் ஏற்றுக் கொள்ளப்பட்ட அரசியல் நெறிமுறைகளை புரிந்து கொள்ளவே முடியவில்லை.
தலைவர் தன் புத்திக்கு எட்டியபடி நடத்திய நடவடிக்கைகளுக்கு பாலசிங்கம் அரசியல் விளக்கம் சொன்னார் என்பதற்காக தலைவரின் நடவடிக்கைகள் அரசியல் நடவடிக்கைகள் என்று யார் சொன்னது?
தன்னை அறிந்து கொள்ளாததால் தன் பலத்தைப் புரிந்து கொள்ளாததால் இந்தியாவோடு மோதிக் கொண்டு அடித்த வாய்ச்சவடால்களுக்கு இப்போது அன்போடு வேண்டிக் கொள்ளும்போது வெட்கமாயில்லை.
அன்று ராஜீவின் உயிரைப் பறித்த போது இன்று உயிர்ப்பிச்சை கேட்கும் நிலை வரும் என்பதை இந்த தீர்க்கதரிசியால் உணர்ந்து கொள்ள முடியாமல் போனதன் காரணம் தன்னை அறிந்து கொள்ளாதது தானே எம்.ஜி.ஆர் திறமைசாலிகளைத் தன்னோடு வைத்துக் கொண்டது போல தலைவர் யாரை வைத்திருந்தார்?
சர்வதேச ரீதியாக எமது பிரச்சனையை எடுத்துச் செல்லக் கூடிய தலைவர்கள் மக்களை அரவணைத்து போராட்டத்தை முன்னெடுக்கக் கூடிய மாற்றியக்கத் தலைவர்கள் எல்லாரையும் போட்டுத் தள்ளி விடுதலைக்காக உழைக்க கூடிய நேர்மையாளர்களை எல்லாம் நாட்டை விட்டோட்டியும் மெளனமாக்கியும் விட்டால் மிஞ்சியிருப்பது சந்தர்ப்பவாத அயோக்கியர் கூட்டம் தானே.
எல்லோரையும் அரவணைத்து வழி நடத்தக் கூடிய பெருந்தலைவனாக வந்த சந்தர்ப்பங்களை தன் தன்னம்பிக்கை குறைவிலான சந்தேகத்தினால் தீர்த்துக் கட்டியதன் பயன் தானே இன்று வந்து தலையில் விழுந்திருக்கிறது.
என்று ஆட்பலத்தைக் காட்டி ஷோக் காட்டினால் போதும் என்று தானே தமிழகம் முதல் புலம் பெயர்ந்த நாடுகள் வரைக்கும் கோமாளிகளின் தெருக்கூத்து நடத்திக் கொண்டிருக்கிறார்கள்.
பகிரங்கப்படுத்தப்படாமல் இரகசியமாக சரியான தொடர்பு வழிகள் மூலமாக இந்தியாவுடனான உறவுகளைச் சீர் செய்ய வழி செய்யாமல் பத்திரிகைகளுக்கு மின்னோலை பேட்டி கொடுத்தால் இந்தியா வேறு வழியின்றி தங்கள் தடையை நீக்கும் என்ற அளவில் தான் அரசியல் பொறுப்பாளரின் அரசியல் அறிவு இருக்கிறது.
றீகன் ஆட்சிக் காலத்தின் இறுதிக் கட்டத்தில் பாலஸ்தீன விடுதலை இயக்கத்தை அமெரிக்கா அங்கீகரித்ததற்கு அந்த இரகசிய பேச்சுவார்த்தைகள் தான் காரணம்.
ஊடகங்களில் செய்தி வெளியில் வந்தால் ராஜீவ் கொலை முதல் மற்ற தலைவர்களைக் கொன்றது வரை வண்டவாளங்கள் வெளியில் வரும் என்பதால் இரகசியமாகச் செய்யப்பட வேண்டிய ராஜதந்திர நடவடிக்கைகளைச் செய்வதற்கு சரியான ஆட்களோ அறிவோ இல்லாமல் தமிழ்நாடு கிளர்ந்தெழுந்தால் மத்திய அரசு வேறு வழியின்றி தங்களை காவாந்து பண்ண வேண்டும் என்ற அளவில் தான் இவர்களின் அரசியல் அறிவு இருக்கிறது.
பூட்டிய அறைக்குள் காலில் விழும் கவுண்டமணி வெளியே வந்து விலாசம் காட்டுவது போல வெளியே கொக்கரித்துக் கொண்டே பூட்டிய அறைக்குள் காலில் விழுந்தாவது காரியத்தைச் சாதிக்கும் அளவுக்கு கூட இவர்களுக்கு அறிவு கிடையாது.
இன்று காசாவில் பாலஸ்தீன மக்கள் மீது நடத்தப்பட்ட தாக்குதல்களுக்கு சர்வதேச அளவிலான எதிர்ப்புக் குரல்கள் ஏன் அதை விட மோசமாக நடத்தப்படும் தமிழ் மக்கள் மீதான யுத்தம் குறித்து எழுப்பப்படவில்லை?
தன்னை முதன்மைப்படுத்தி சர்வதேச தலைநகரங்களில் நடத்தப்பட்ட போராட்டங்களைக் கண்டு குஷி கொண்டு தன்னை மகத்தான தேசியத் தலைவர் என்ற கனவில் மிதந்ததே அன்றி தமிழ் மக்களின் அழிவை முதன்மைப்படுத்தி ஆதரவு தேட இவர் எப்போதாவது முயன்றாரா?
இல்லையே பாலஸ்தீன மக்களுக்கு ஆதரவாக உலகெங்கும் தலைநகர்களில் திரண்டவர்கள் இந்த பொங்குதமிழ்க் கூட்டத்தின் சிறு பங்கு கூட இருக்க மாட்டார்கள்.
தலைவரின் தீர்க்கதரிசனமின்மை தானே தமிழ்ப்படம் ஒன்றில் கதாபாத்திரம் ஒன்று சொல்வது போல நான் கலியாண வீட்டில் மாப்பிள்ளையாக இருக்க வேண்டும் அல்லது செத்த வீட்டில் பிணமாக இருக்க வேண்டும் என நினைப்பவன் என்று சொல்வது போல தன்னை முதன்மைப்படுத்துவதிலும் தனக்கு ஜால்ரா பண்ண வேண்டும் என்பதிலும் காட்டிய அக்கறையில் ஒரு பங்கை தமிழ் மக்களின் பிரச்சனை சம்பந்தமாகக் காட்டியிருந்திருந்தால் இன்று அதுவே இவரை இன்று காப்பாற்றியிருக்கும்.
தான் தலைவனாக வேண்டும் என்பது மட்டுமல்ல தான் மட்டும் தான் தலைவனாக வேண்டும் என்பதற்காக மற்றத் தலைவர்களை ஒழித்தது மட்டுமல்ல தன்னுடைய இயக்கத்திலேயே அடுத்த மட்டத்துத் தலைவர்களை வளர விடாமல் ஒழித்துக் கட்டுவதில் குறியாய் இருந்ததால் தானே இன்று தனித்துப் போய் நிற்க வேண்டி ஏற்பட்டது.
மற்ற இயங்கள் சிதைக்கப்பட்டதும் மாத்தயா முதல் கருணா வரைக்கும் என முக்கிய தளபதிகள் எல்லாம் இன்று இல்லாமல் போனதும் இன்றைய தோல்விக்கான காரணங்களில் சில தானே.
அனாதை இல்லத்திலிருந்து குழந்தைகளைக் கடத்திப் போனதற்கு எதிராக கத்தோலிக்க குருமாரே உண்ணாவிரதம் இருந்து மீட்டது முதல் கடத்திச் சென்று யுத்த முனையில் பலி கொடுக்கப்பட்ட பிள்ளைகளை ட்ராக்டரில் ஏற்றி வந்து கொட்டி விட்டுச் செல்லும் போது கதறிக் கொண்டே தங்கள் பிள்ளைகளை அதற்குள் தேடும் தாய்மார்கள் வரைக்கும் இன்று தமிழ் மக்கள் புலிகளின் அடக்குமுறைக்குப் பலியாகிக் கொண்டிருக்கிறார்கள்.
வீடுகளில் இரவு புகுந்து ஆயுத முனையில் குடும்பத்தினரின் எதிர்ப்புக்கும் மத்தியில் கடத்திச் செல்லப்பட்ட குழந்தைகள் இயக்கத்திலிருந்து தப்பிச் சென்ற குழந்தைகளுக்குப் பதிலாக தாய்மாரைக் கடத்திச் சென்று சிறை வைத்த கதைகள் என தமிழினம் தனக்கு வாழ்நாளில் நடக்கும் என்று நம்ப முடியாத கதைகள் எல்லாம் வன்னியில் நடந்தேறிக் கொண்டிருக்கின்றன.
தனக்கு ஒருபோதுமே சாதாரண வாழ்க்கைக்கான வழி சாத்தியமில்லை வாழ்நாள் பூராவும் ஆயுதங்கள் புடை சூழ உயிர் வாழ்வது தான் ஒரே வழி வெற்றி அல்லது வீரமரணம் என்ற துணிச்சலான முடிவுக்கும் தயாரில்லாத கோழைத்தனமான நிலையில் குழந்தைகளையும் பெண்களையும் கடத்தி பலி கொடுப்பதை விடுதலைப் போராட்டம் என்று சொன்னால் நம்ப முடியுமா?
தன்னுடைய ஒரு உயிருக்காக ஒரு முழு இனத்தையும் பலி கொடுக்கத் தயாரான இந்த தேசியத் தலைவர் சத்திய இலட்சியத் தீயில் தம்மையே அழித்துச் சரித்திரமாகி விட்ட எமது மாவீரர்கள் வழியில் சென்று நாம் எமது இலட்சியத்தை அடைவோம் என உறுதி எடுத்துக் கொள்வோமாக என்றால் எப்படி இருக்கும்?
இவருடைய அரசியல் நடவடிக்கைகளின் லட்சணத்தால் எமது தேசத்தின் நல்லெண்ணத்தை வெளிப்படுத்தி நாம் அறிவித்த பகைமைத் தவிர்ப்பையும் ஏற்க மறுத்து அதனை ஏளனம் செய்யும் நிலைக்கு வந்திருக்கிறது.
இன்று வாங்கிய அடியில் யுத்த நிறுத்தம் அறிவிக்கும் போதெல்லாம் சர்வதேசம் பகிடி வகை செய்யாத குறையாக வாய்க்குள் சிரித்துக் கொள்கிறது.
புலிகள் மீண்டும் இலங்கை அரசால் தடை செய்யப்பட்டு சமாதான பேச்சுவார்த்தைக்கான வழி முழுமையாகத் தடுக்கப்பட்டது பற்றி யாருமே வாய் திறக்கவில்லை.
இந்தியாவோடு உறவுகளைப் புதுப்பிக்க விரும்புவதாக அறிவித்தாலும் இந்தியா தற்போது பயங்கரவாதத்திற்கு முகம் கொடுத்த நிலையில் இன்னொரு பயங்கரவாதிக்கு கை கொடுத்து தூக்கி விடவும் தயாரில்லை.
பாலஸ்தீன விடுதலை இயக்கத்தை அமெரிக்கா அங்கீகரித்த போது அதற்கு பாலஸ்தீன விடுதலை இயக்கம் பயங்கரவாதத்தை மறுதலிக்க வேண்டும் என்ற நிபந்தனையை அரபாத் ஏற்றுக் கொண்டார்.
அதற்காக தற்கொலைப் போராளிகளை கொழும்புக்கு அனுப்புவதில் குறியாய் இருக்கிறாரே தவிர உள்ளூர் பிராந்திய சர்வதேச அரசியல் யதார்த்த நிலைமைகளைப் புரிந்து கொள்ள முடியாமல் இருக்கிறார்.
லெபனானில் இரண்டு இஸ்ரேலிய சிப்பாய்களைக் கடத்தியதற்காக இஸ்ரேல் பெருமளவிலான யுத்தத்தை முன்னெடுத்து பெரும் அழிவை ஏற்படுத்தி அவமானத்துடன் திரும்பியிருந்தது.
ஆனால் கடத்தலுக்கு பொறுப்பான ஹிஸ்புல்லா தலைவர் அந்த அழிவைப் பார்த்ததும் இஸ்ரேலின் பதிலடி இப்படி இருந்திருக்கும் என்றால் அவர்களைக் கடத்தியிருக்க மாட்டேன் என்று கூறியிருக்கிறார்.
இன்று கூட இந்த அழிவுகளைப் பார்த்த பின்னால் ஹமாஸ் கூட இஸ்ரேலுடன் கொண்டிருந்த சமாதானப் புரிந்துணர்வை தொடர்ந்திருக்க வேண்டியதன் அவசியத்தை உணர்ந்தே இருக்கும்.
ஆனால் இன்றைய நிலைக்கு காரணம் தான் ஆப்பிழுத்த நடவடிக்கை தான் என்பதை ஏற்க மறுத்து தான் மட்டுமே சரியானவர் மற்றவர்களில் தான் தவறு இருக்கிறது என்ற தனது உலகத்தில் வாழ்ந்து கொண்டிருக்கிறார்.
சமாதான ஒப்பந்தத்தில் சரியான அர்ப்பணிப்புடன் கலந்து கொள்ளாமல் ரணிலுக்கு ஆதரவான மக்களை வாக்களிக்க விடாமல் மகிந்தவை ஜனாதிபதியாக்கி ஆப்பிழுத்து மாட்டிக் கொண்ட தவறை இன்று வரைக்கும் ஏற்றுக் கொள்ளத் தயாரில்லை.
இந்தியா பற்றிய மனமாற்ற நாடகம் கூட தற்போதைய சந்தர்ப்ப சூழ்நிலைகளால் ஆனதே தவிர இன்னொரு தடவை புலிகள் பலம் பெற்று இராணுவத்தை விரட்டினால் இந்தியா தன் வல்லாதிக்கத்தை தெற்கில் வளர அனுமதிக்க மாட்டோம் என்று சூளுரைக்க அதிக நேரம் எடுக்காது.
இப்படியாகத் தன்னை அறிந்து கொள்ளாமல் தன்னால் முடிந்தது எது முடியாதது எது என்பதைப் புரிந்து கொள்ளாமல் மூர்க்கனும் முதலையும் போல கொண்டது விடாமல் மோதியதால் தான் இன்று கழுத்திற்கு கத்தி வந்திருக்கிறது.
புலிகளால் கொல்லப்பட்ட பலி கொடுக்கப்பட்ட ஒவ்வொருவருடைய தாய்மாரும் இந்த குறுக்காலை போவான்ரை தலையில இடி விழுந்து நாசமாய் போக மாட்டானோ?
என்று மண் அள்ளித் திட்டியது பலிக்குமோ என்ற அளவில் எந்த நேரத்திலும் விமானக் குண்டுவீச்சில் பலியாகலாம் என்ற நிலையில் தான் தலைவரின் ஆயுள் இருக்கிறது.
போராட்டம் என்ற பெயரில் யாரையும் கொல்வதற்கான அனுமதியை தனக்குத் தானே வழங்கி போட்டுத் தள்ளியவர் இன்று தனக்கு மரண தண்டனை வழங்குவதற்கான அலுகோசு மகிந்தவை தானே தெரிந்தெடுத்தது தான் வரலாறு இவருக்கு கொடுத்திருக்கும் தண்டனை.
எத்தனையோ பேருக்கு புதைகுழி அமைத்தவர் இன்று எங்கள் கண் முன்னாலேயே தனக்கான புதைகுழியைத் தோண்டிக் கொண்டிருப்பது தான் வரலாற்றின் பெரும் முரண்நகைகளில் ஒன்று.
தன் கட்டுப்பாட்டில் உள்ள பகுதிகளிலும் சரி புலன் பெயர்ந்த மண்ணிலும் சரி தன் மீது இருக்கும் மரியாதை தன் கையில் உள்ள துப்பாக்கிக்கு மட்டுமே உரியது என்ற உண்மையை உணர்ந்து கொள்ளாததால் தான் இன்று அன்போடு வேண்டிக் கொள்ளும் அவல நிலைக்கு வந்திருக்கிறார்.
கடந்த இருபது வருடங்களாக நாங்கள் சொல்லிக் கொண்டிருப்பது போல புலி ஸ்டைல் விடுதலைப் போராட்டம் தமிழ் மக்களுக்கு எந்தப் பயனையும் பெற்றுத் தரவில்லை.
தனிமனித வழிபாடும் ஜனநாயக மறுப்பும் கருத்துக்கள் மீதான விவாதங்களுக்கான சாவுமணியும் என்றைக்குமே எந்த இனத்தையும் அடிமைத்தனத்திலிருந்து மீட்க முடியாது.
இந்த உண்மையை உன்னையே நீ அறிவாய் என்பது போல புலன் பெயர்ந்த சமூகமும் தேசியத் தலைவரும் உணர்ந்து கொள்ளாத வரைக்கும் முழுத்தமிழ் இனத்திற்குமான அழிவும் தலைவரின் பதவிக்கான அழிவும் ஒன்றோடு ஒன்று பின்னிப் பிணைந்து தான் இருக்கும்.
தலைவரால் தமிழினத்திற்கான விடுதலையைப் பெற்றுக் கொடுக்க முடியாது என்பது மட்டுமல்ல தலைவரே தமிழினத்தின் அழிவுக்கும் காரணமானவர் என்ற உண்மையை உணராமல் இப்போது வரைக்கும் முன்னகர்வு முயற்சி முறியடிப்பில் உடலங்கள் கைப்பற்றப்பட்ட கதையும் உள்ளுக்க வரவிட்டு அடிக்கப் போறாங்கள் என்ற நம்பிக்கையும் தொடர்ந்து கொண்டு தான் இருப்பது தான் எங்கள் இனத்தின் உண்மையான துன்பியல் நிலை இந்தக் சூழ்நிலையில் கியூறியஸ் ஆரம்பத்தில் சொன்னது போல இரண்டாவது பயம் ஒன்று தற்போது வந்து பயமுறுத்துகிறது.
அன்பையும் அறத்தையும் ஆசைகள் அகன்ற பற்றற்ற வாழ்க்கையையும் தர்மத்தையும் வலியுறுத்தி நிற்கும் தார்மீகத் தத்துவம் என்று சிலாகித்த தலைவர் இந்த வருடம் மனித துயரங்கள் எல்லாம் அடங்காத அருவருப்பான ஆசைகளிலிருந்தே பிறப்பெடுக்கின்றன.
பதவி ஆசையில் புத்தரின் பஞ்ச சீலங்களில் ஒன்றான கொல்லாமை என்ற வழியை மீறி போட்டுத் தள்ளிய ஒருவர் ஆசைகள் தன்னை அறிந்து கொள்ளாத அறியாமையிலிருந்து தோற்றம் கொள்வதாக எங்கோ வன்னிக்காட்டு அரசமரத்தின் கீழ் இருந்து பரிநிர்வாணம் பெற்ற நிலையில் தத்துவம் உரைக்கிறார்.
எனவே கௌதமன் என்ற இளவரசன் தன் சுகபோகங்களைத் துறந்து தட்டை ஏந்தி துறவறம் பூண்டது போல தேசியத் தலைவரும் பொருத்தமான மஞ்சள் சிவப்புப் புலிக்கொடியை காவியாய் அணிந்து புத்தம் சரணம் கச்சாமி என்று புறப்பட்டு விடுவாரோ?
அல்லது ஈழ முக்கோணச் சீட்டுக்கு காசு கட்டிய சோணகிரிகளை அம்போ என்று கை விட்டு புத்த மதம் தழுவிய தாய்லாந்து லாகோஸ் பர்மா வியட்னாம் போன்ற நாடுகளின் நடுவில் உள்ள அரச கட்டுப்பாடுகள் இல்லாத தங்க முக்கோணப் பகுதிக்கு புத்தம் சரணம் ஏலுமெண்டால் என்னை என்று விடுதலைக்கு சேர்த்த பணத்துடன் கம்பி நீட்டி விடுவாரோ என்பது தான் கியூறியஸைப் பீடித்திருக்கும் இரண்டாவது பெரிய பயம்.
அதனால் தானோ என்னமோ சித்ராவின் பாடல்களைப் பட்டியல் போடும் போது கொட்டிக் கிடக்குது செல்வங்கள் பூமியே என்று அவரே பாடும் பாடல் போல மணி மணியாய்ப் பல பாடல்கள் வந்து விழுகின்றன.
தான் ஒரு படைப்பாளி நான் என்னுடைய நிலையில் இறங்கி வரமாட்டேன் என்று வெறும் வார்த்தை ஜாலங்களை வைத்துக் கொண்டு இலக்கிய கர்த்தாவாக மட்டுமே தன்னை நிலை நிறுத்திக் கொள்ளவே இல்லை.
ஒரு படத்தின் காட்சிச் சூழலுக்கான பாடல் எவ்வளவு பாமரத்தனமாக இருக்குமோ அவ்வளவுக்குக் கீழிறங்கி அடித்து ஆடுவார் அதே சமயம் கருத்தாழம் என்றால் கண்ணும் கருத்துமாக வரிகளைப் பூட்டுவார்.
பாட்டும் பிடிக்கும் இரண்டுமே வாலி தான் இந்த இரண்டிலுமே மெட்டுக்குக் கட்டினாலும் தாளம் தப்பாத வரிகளைப் பொருத்தமாக இட்டுக் கட்டியிருப்பார்.
மற்றைய இசையமைப்பாளர்களையும் மனுஷர் விட்டு வைத்தாரா என்ன பதினெட்டு வயசு இளமொட்டு மனசு ஏங்குது பாய் போட எப்படி எப்படி சமைஞ்சது எப்படி என்று விரகதாபப் பாடல்களையே துள்ளிசையிலும் தன் வரிகளால் இனம் பிரித்தார்.
எப்படி ஒரு அழுத்தமான சூழலில் ரஜினியின் படமொன்றைத் தேடி எடுத்துப் பார்க்கத் தோன்றுகிறதோ அது போலவே எண்ணற்ற ஜாலியான வாலியின் பாடல்களும்.